Í samband við mína starvslæru í Amnesty, havi eg gjørt eina vegleiðandi kanning, ið vísir at hugburðurin um neyðtøku er broyttur seinastu árini. Seinastu dagarnar havi eg arbeitt við einari kanning viðvíkjandi neyðtøku. Spurt varð talgilt á alnótini. Kvøldið endar við neyðtøku. Hevur gentan eina ábyrgd, tí hon fór inn í kamarið?’’ Niðurundir verður svarið fyri kanningina víst. Av tí at kanningin bert var fyri 9. flokkar, og svarað varð ígjøgnum alnótina, var ringt at røkka út til málbólkin. 67 ung svaraðu í alt, og tí er kanningin bert vegleiðandi, fyri at geva eina fatan av meiningini hjá ungum í dag. Fyri nøkrum árum síðani varð sama kanning gjørd í 7. flokkum til eitt SSP tiltak, sum var hildið á venjingarskúlanum. GRAFIKKUR MANGLAR BROYTINGAR FRÁ TÁ TIL NÚ Kanningarnar vísa eina stóra broyting í tannárunum. Frá 7. til 9. flokk broytist ein nógv og lærir av royndum sínum. 7. flokkur er kanska ikki serliga tilvitaður um evnið, og tað er harmiligt, av tí at tað ikki er aldursmark fyri nær ein neyðtøka kann koma fyri seg. Tá hava tey ikki somu møguleikar at svara júst tað, tey hugsa, í mun til tá tey sita á telefonini einsamøll. SEX KREVUR SAMTYKKI Í 2016, eftir kanningin varð gjørd, var landsumfatandi átakið,, Sex krevur samtykki’’, ið ferðaðist kring Føroyar. Tá vórðu filmar vístir, ið løgdu dent á rættin til at siga,, nei’’, og hvar markið ímillum sex og neyðtøku liggur. Ljós er varpað á samtykki, og tað sæst. Tað er sera áhugavert, hvussu stórur munurin er á, hvussu dreingir og gentur svara. Hjá gentunum halda næstan allar (76%), at gentan onga ábyrgd hevur fyri neyðtøkuni. Tað er sera gott, at gentur duga at standa upp fyri hvørja aðra, og siga seg verða samdar í at offrið aldrin hevur ábyrgd, tá neyðtøka kemur fyri seg. Tó eru tey 20%, ið halda, at gentan hevur ábyrgd, harmilig, av tí at tað kann føra til, at tær í slíkari støðu, fara at koyra skuldina á seg sjálva. Dreingirnir kenna seg kanska aftur í einari støðu, har teir skulu finna eina javnvág ímillum hvar markið er. Kanska skal ein finna aðrar mátar at røkka út til dreingirnir, so at teir ikki føla boðskapin, sum eina ákæru á teir. Hetta rættvísger sjálvandi ikki, at helvtin av dreingjunum halda, at ein genta, ið verður neyðtikin hevur ábyrgdina sjálv. Tað kann eisini ofta verða møðandi, at altíð skula forklára dreingjunum, at tað ikki skal takast sum eitt álop, og at tað sjálvandi ikki eru allir, ið neyðtaka. Eitt størri arbeiði er eftir hjá dreingjunum, enn hjá gentunum, og spurningurin er hvussu ein best møðuligt røkkur út til teir. Les meira í okkara privatlívspolitiki. Lat hesa cookies vera aktiva fyri at hjálpa okkum at gera síðuna betri.